Viborger Samler, 1849-06-07
Kongeriget Preussen. Organet for Centrernes Anskuelser i Folkeforsamlingen i Frankfurt har nedlagt sin Function. J sit sidste Numer af 26de Mai tager "Parlaments-Corresponden;" Afskeed med sine Læsere og giver derhos en Oversigt af Nationalforsamlingens nyeste Udvikling. Det mægtige Casino-Parties Tilhængere hørte tildeels hjemme Nord for Elben; dets Midtpunct var Berlin. Würtemberger-Hof repræsenterede oprindelig meere Vestens sønderrevne og uenige Landskaber. Derfor var det saa vanskeligt for dette Parti at komme til en fast Politik. Udtrædelsen af Fractionen Augsburger-Hof afgjorde Würtemberger=Hofs Skjebne, og Casinopartiet blev saa at sige det eneherskende. Dets Politik, der beroede paa Revolutionens Theorie, og der practisk overalt imodetraadte Revolutionen; - denne Politik, som med fuld Bevidsthed og i storartet Conseqvents standhaftig forfulgte som sit eneste Hovedformaal: "at styrke og befæste Preussens Magt og bevirke Ening i Tydskland, og som dog theoretisk etablerede det tydske Folks Nationalsouverainetet til Grundlag for Enningen; – dette Parties Politik var ligeindtil den 4de Mai den fremherskende i Frankfurter-Forsamlingen; - den paatrykte denne Fasthedens, men tilligeStivsindets Stempel. Om denne Politik baadede Tydskland, maa Tiden lære. Beslutningen af 4de Mai var Casino Politikens sidste Act. Efter Nogles Anskuelse laae den ved den yderste Grændse af sin Politiks selvskabte Grændse; efter Andres begrundede Anskuelse havde den overskredet sin egen Grændse. Nationalforsamlingens senere Beslutninger vare kun Conseqventser af hvad der decreteredes den 4de Mai. Det var en stor Feil, at Nürnberger-Hof modsatte sig Ajourneringen indtil den 15de August. Havde Gagern, istedetfor af lige Vei at styre til sit endelige Formaal, knyttet diplomatiske Forhandlinger til flere Sider, da var Forfatningen maaskee bleven anderledes og slettere, men den var dog maaskee traadt ilive. Gagerns Aand var for ophøiet for Diplomatiens finere Konster, og den preussiske Diplomatie er altfor ussel og lav til at kunne anføres som hensigtsmæssig og svarende til Nutiden. Gagern forstod ikke Diplomatien og blev ofte bedraget; den preussiske Regjering forstod ikke Tidsaandens Raab og Folkets Følelse; den har bedraget sig selv. Casinopolitiken satte Alt paa Et Kort Vandt dette, da havde Tydskland vundet Meget. Men Keiserpartiet havde forglemt at optage i sin Beregning Menneskenes Taabeligheder og Rænker, samt Skjebnens Luner. Det tabte, der var intet Reservefonds for at tilbagevinde det Tabte. Eller er det maaskee selve Tiden, der vil gjennemføre det "Fornuftig-Udtænkte" er Folkets indre Kraft dette Reservefonds, – Vi haabe det. Staats-Anzeiger meddeler den meget omtalte nye octroyerede Valglov for det preussiske andet Kammer, tilligemed Ministeriets motiverede Beretning af 29de Mai. Valgene ere indirecte; de Deputerede vælges af Valgmænd i Valgdistricterne; Valgmændene vælges af Urvælgerne i Urvalgdistricterne. Af 250 Sjæle vælges en Valgmand. Stemmeberettiget Urvælger er enhver selvstændig Preusser, der har tilbagelagt sit 24de Aar. Ur vælgerne deles efter Maalestokken af de directe Klasse Grund= og Nærings=Afgifter, de have at udrede, i tre Afdelinger, saaledes, at der paa enhver Afdeling falder af hele den samlede Sum af Skattebidragene. Den første Afdeling bestaaer af de Jndivider, paa hvilke de høieste Afgifter falde, den anden Afdeling af de Jndivider, der udrede de næsthøieste Afgifter, den tredie Afdeling af Resten; til denne Afdeling høre ogsaa de Urvælgere, der ikke udrede Skatter. Valgbar til Deputeret er enhver selvstændig Preusser, der har fyldt det 30te Aar. Antallet af de Deputerede er 350. – Valgmændene til det andet Kammer vælges den 17de Juli, Kamrene træde sammen den 7de August.